Trump poate câștiga 3,4 mld. dolari. În ce domeniu ar da lovitura
- Emanuel Nițulescu
- 22 martie 2024, 17:08
Fostul președinte american, Donald Trump, intenționează să listeze Trump Media & Technology Group la bursă, acțiune care i-ar putea aduce un plus de 3,4 miliarde de dolari la averea deținută. Un vot al acționarilor dat azi, ar putea deschide calea pentru listarea la bursă a Trump Media, conform The Guardian.
Există complicații legate de listarea Trump Media
Donald Trump se pregătește să listeze Trump Media & Technology Group, care operează platforma tehnologică Truth Social, printr-o fuziune cu o companie de achiziții cu scop special (SPAC), numită Digital World Acquisition.
Cu toate acestea, există complicații în jurul votului planificat după ce Digital World a dat în judecată finanțatorul ARC Global Investments, care încearcă să amâne acordul, pentru a forța în acest fel fuziunea.
Dacă fuziunea va avea loc și Trump Media devine publică de săptămâna viitoare, presupusul candidat republican la președinție nu ar putea să-și încaseze imediat cei 3,4 miliarde dolari. Documentul de fuziune conține o prevedere care împiedică acționarii majori să vândă acțiuni timp de șase luni: este o clauză menită să prevină ca un exces de acțiuni să ajungă pe piață și să diminueze prețul după debutul la bursă.
Finanțele lui Trump nu arată acum, prea bine
Trump este în prezent, sub presiune din punct de vedere financiar, în timp ce se pregătește pentru a doua oară să-l înfrunte în cursa pentru președinția SUA pe actualul Joe Biden. Luna trecută, un judecător din New York i-a ordonat oficial lui Trump să plătească daune de 454 de milioane de dolari în urma unui caz de fraudă, în care s-a constatat că fostul președinte a manipulat valoarea proprietăților sale pentru a obține rate avantajoase de împrumut și asigurare.
Trump a descris cazul ca fiind o "vânătoare de vrăjitoare" și a negat orice faptă greșită sau ilegală și intenționează să facă recurs împotriva deciziei. Luni este, de asemenea, termenul limită pentru ca el să obțină o garanție pentru activele sale cu care sîncearcă să garanteze plata celor 454 de milioane de dolari. Cu toate acestea, în această săptămână, avocații săi au spus că este "o imposibilitate practică" de a obține garanția după ce 30 de companii l-au refuzat.
Trump ar deține puțin sub 79 de milioane de acțiuni ale companiei. Pe baza prețului de închidere a acțiunilor Digital World de 42,90 dolari miercuri, participația fostului președinte în afacerea de după fuziune ar avea o valoare de aproximativ 3,4 miliarde de dolari. Potențialul profit extraordinar al lui Trump depinde și de menținerea prețului acțiunilor după listare, în ciuda unei performanțe financiare modeste.
Trump are circa 400 de milioane de dolari în numerar
Anul trecut, el a mărturisit că avea aproximativ 400 de milioane de dolari în numerar, precum și alte bogății legate de proprietăți și alte investiții.
Acțiunile din Digital World au crescut cu 145% în acest an, reflectând statutul său de așa-numită acțiune "meme", termenul pentru o acțiune care este sporită prin "meme"-uri pe internet – în cazul Digital World, postate pe forumuri precum Truth Social și Reddit – încurajând investitorii non-profesioniști să cumpere.
Julian Klymochko, directorul executiv al Accelerate Financial Technologies, care are un fond axat pe SPAC, a declarat: "Tranzacționarea Digital World Spac este influențată 100% de probabilitatea ca Trump să câștige alegerile. A crescut în ianuarie când Ron DeSantis a aruncat prosopul." Referindu-se la evaluarea sa, el a spus: "DWAC nu este o acțiune tradițională bazată pe elemente fundamentale, ci o acțiune meme folosită pentru a paria dacă Trump este ales".